Herlovsen: - Utrolig deilig å se islendingene sippe
- Vi spiller kanskje ikke helt optimalt i dag, kanskje fordi vi vet hva som står på spill. Men vi tar sjansene våre og er videre - det er det viktigste!, sa en lettet og veldig glad Maren Mjelde. - Dette var utrolig deilig, og alle er i skyene. Det var noen tårer i øyekroken inne i garderoben etter kampen, sa Norges bestemann mot Island. Det var også flere som registrerte noen fuktige øyner etter kampen, men Isabell Herlovsen tenker ikke på de norske.- Jeg var utrolig revansjesugen i dag, det var så vanvittig gøy å få revansje for den kampen der i fjor, sier Herlovsen, og tenker på 1-3-tapet på sagaøya.Norge slet tungt i innledningen av EM-kvalifiseringen, men i 2012 har det virkelig løsnet. Fem strake seirer førte de norske damene til en ren gruppefinale mot Island onsdag kveld, hvor vinneren ville være direkte kvalifisert for neste sommers EM i Sverige. VGLIVE:Slik var kampen minutt for minutt! Island så ut som det klart beste laget i innledningen, og hadde både ball og de få sjansene som var. Det likte kaptein Maren Mjelde dårlig.Norge hadde ikke skapte en eneste sjanse da en drøy halvtime var spilt, og Arna-Bjørnar-spilleren mente det var på tide å ta ballen i egne ben - eller hode, om du vil. Først skaffet Mjelde Norge et nokså billig frispark nær hjørnet av den islandske sekstenmeteren. Solveig Gulbrandsen så opp, slo et glitrende innlegg, og mens islendingene var mest opptatt av Marit Fiane Christensen, stormet Maren Mjelde inn og stanget inn 1-0-målet. Midtbanespilleren ga seg ikke der. Bare to og et halvt minutt senere gikk hun på et godt løp på høyresiden, slo hardt inn i midten. Litt flipperspill i det islandske forsvaret, før ballen falt ned hos Elise Thorsnes, som hamret ballen på direkten oppe i krysset: Lekkert, bare lekkert!Så langt hadde Island hatt full kontroll, og var i EM. Brått var veien veldig, veldig lang for gjestene fra sagaøya. For lang, skulle det vise seg. Riktignok scoret Margret Vidarsdóttir på et nydelig langskudd midtveis i andreomgangen, men selv om islendingene hadde ballen mest, var avslutningene skuffende, og Ingrid Hjelmseth ble sjelden satt på de store prøvene. Dermed ebbet kampen ut med 2-1 til Norge, og de norske jentene skal til fotball-EM i Sverige neste sommer. - I dag er jeg bare glad for at vi har vunnet og er i EM. Vi måtte stramme opp defensivt etter Belgia-kampen, og det klarte vi. Jeg visste også at vi ville få noen dødballsjanser og noen overganger om vi sto imot, og vi setter sjansene våre bra i dag, sier landslagssjef Eli Landsem til VG Nett. Hun var svært fornøyd med effektiviteten de norske jentene viste. - Mens vi i fjor bare scoret på en av elleve sjanser, scorer vi på to av tre i dag. Det må vi være fornøyd med!Vertsnasjon: Sverige.Italia (gruppe 1), Tyskland (gruppe 2), Norge (gruppe 3), Frankrike (gruppe 4), Finland (gruppe 5), England (gruppe 6), Danmark (gruppe 7).Nederland (gruppe 6).Russland (gruppe 1), Spania (gruppe 2), Island (gruppe 3), Skottland (gruppe 4), Ukraina (gruppe 5), Østerrike (gruppe 7). Toeromspillet avvikles 20./21. og 24./25. oktober. Vinnerne tar de tre siste plassene i sluttspillet. EM-sluttspillet avvikles 10.-28. juli neste år i Göteborg, Halmstad, Växjö, Kalmar, Norrköping, Linköping og Solna (finalen). Trekningen for sluttspillet foretas 9. november. Det blir tre grupper à fire lag. De to beste i hver gruppe og to beste toere går til kvartfinaler.
(Norge-Island 2-1) Kaptein Maren Mjelde tok ansvar i kampen hvor Norge slet mot Island, men likevel fikk billett til sommerens EM i Sverige.